text: Danmarks største biogasanlæg åbnes for borgerne
  23 august 2015 kl. 12.28
  Fredag åbnede Danmarks største biogasanlæg (der kan tilsluttes naturgasnettet). Rundvisning på anlægget søndag
  
  Borgerne i Holsted og omegn fik søndag en rundvisning i det nyligt indviede biogasanlæg, der er Danmarks største. Anlægget modtager gylle og organisk affald, afgasser det, og sender den afgassede gylle tilbage til landmændene. Biogassen kan herefter renses og sendes direkte ud i naturgasnettet.
  - Nu har jeg selv haft en gård herude, og jeg synes, det er alletiders at få et biogasanlæg. Det er på tide, vi får et anlæg, som kan udnytte vores gas, siger Greif Brødsgaard Nielsen, der er pensionist fra Holsted.
  Søndag fik borgerne mulighed for at se biogasanlægget, og det var noget, Greif Brødsgaard Nielsen synes godt om.
  - Det var ret interessant, og rundviserem var rigtig god til at fortælle, fortæller Greif Brødsgaard Nielsen.
  Ud over rundvisningen var der også musik og lidt godt til ganen.
  Se en masse video fra rundvisningen på anlægget med lidt underlægningsmusik fra underholdningen (Varighed: 01:10).
  